সি-মি-উই ৪
সি-মি-উই ৪ (SEA-ME-WE 4) বা দক্ষিণ পূর্ব এশিয়া-মধ্যপ্রাচ্য-পশ্চিম ইউরোপ ৪ হল সমুদ্রের নীচ দিয়ে যাওয়া একটি অপটিক্যাল ফাইবার সাবমেরিন কমিউনিকেশন্স কেবল যা সিঙ্গাপুর, থাইল্যান্ড, মালয়েশিয়া, বাংলাদেশ, ভারত, শ্রীলঙ্কা, পাকিস্তান, সংযুক্ত আরব আমিরাত, সৌদি আরব, সুদান, মিশর, ইতালি, তিউনিসিয়া, আলজেরিয়া এবং ফ্রান্সকে সংযুক্ত করেছে। এই অপটিক্যাল ফাইবার তারের মূল উদ্দেশ্য ছিল এর পূর্ববর্তী সি-মি-উই-৩ কে প্রতিস্থাপিত করে ত্বরিত যোগাযোগ উন্নত করা। এই অপটিক্যাল ফাইবার তারটি প্রায় ১৮,০০০ কিলোমিটার লম্বা এবং এটি দক্ষিণ-পূর্ব এশিয়া, মধ্যপ্রাচ্য ও পশ্চিম ইউরোপের ইন্টারনেট যোগাযোগ ব্যাবস্থার একমাত্র মাধ্যম।